รอบรั่วอสังหา
นายเฉลียงกลับมารับหน้าที่รายงานความเคลื่อนไหวในแวดวงอสังหาฯ รอบสัปดาห์เหมือนเช่นเคย
17 ส.ค. 2554

นายเฉลียงกลับมารับหน้าที่รายงานความเคลื่อนไหวในแวดวงอสังหาฯ รอบสัปดาห์เหมือนเช่นเคย
โดย..นายเฉลียง
เอมพิณทองฑา ชินวัตร กลายเป็นตัวเต็ง ประธานกรรมการ คนใหม่ แห่งค่าย เอส.ซ.ีแอสเสท คอร์ปอเรชั่น หลังจาก ยิ่งลักษณ์ มาลงสมัครรับเลือกตั้ง สส.ปาร์ตี้ลิสต์ จากก่อนหน้านี้ปฏิเสธเสียงแข็งว่าจะไม่ลงเล่นการเมือง




ช่วงนี้แคมเปญการตลาดปล่อยออกมากันอย่างต่อเนื่องเพื่อกระตุ้นยอดขาย ล่าสุด สุทธิรักษ์ เสถียรภาพอยุทธ์ บอสใหญ่ บริษัท ธนาสิริ กรุ๊ป เจ้าตลาดอสังหาฯ เมืองนนท์ เปิดโอกาสให้ผู้บริโภคมีบ้านได้ง่ายๆ จับมือธนาคารนครหลวงไทย เปิดโปรพิเศษสุด “จองวันนี้ อยู่ฟรี! 1 ปี” เพียงแค่จองบ้านใน 3 โครงการพร้อมโอนภายใน 30 มิ.ย.นี้ อยู่ฟรีๆ 12 เดือน ตั้งเป้ากวาดยอดขาย 160 ล้านบาท
ศิริเทพ ทองสิมา พ่อตาใจบุญชวนลูกเขยคนเก่ง โจนาธาน ชวิมเมอร์ แห่ง เอส.ที. ธรรมพร อสังหาฯ เจ้าดังแห่งย่านพระราม 2 ร่วมกันบอกบุญคนใกล้ชิดจนได้เงินบริจาคและสิ่งของเพื่อนำไปช่วยภาคใต้กว่า 5 แสนบาท งานนี้มีกองทัพบกเป็นผู้ร่วมบุญ นำของทั้งหมดลงใต้ไปให้ผู้ประสบภัยโดยตรง
ด้านเอ๋ปิยพร โยธาประเสริฐ รองกรรมการผู้จัดการสายงานวางแผนกลยุทธ์การตลาด บริษัท ธนาพัฒน์ พร็อพเพอร์ตี้ ดิเวลล็อปเมนท์ จัดกิจกรรมพิเศษเอาใจลูกบ้านโครงการธนาพัฒน์ ทรีซิกตี้ โฮมออฟฟิศชั้นนำย่านพระราม 3นราธิวาสฯ กับกิจกรรมโบว์ลิงแทนคำขอบคุณจากธนาพัฒน์ โดยลูกบ้านทรีซิกตี้สามารถร่วมกิจกรรมได้วันเสาร์ที่ 21 พ.ค.นี้ เวลา 15.00-17.00 น. ณ ลานโบว์ลิง SF Strike Bowl ชั้น 7 ห้างมาบุญครอง
 ธารารมณ์ เอ็นเตอร์ไพรส์ ร่วมกับ เอสซีจีเซกิซุย เซลส์ เชิญชวนลูกค้ารับคำปรึกษาด้านฮวงจุ้ยจากซินแสชื่อดังฟรี วันเสาร์ที่ 21 พ.ค.นี้ ตั้งแต่เวลา 10.00-17.00 น. และเยี่ยมชมนวัตกรรมบ้าน SCG HEIM โครงการเนเบอร์โฮม วัชรพล รับสิทธิพิเศษฟรี บัตรกำนัลช็อปปิ้ง มูลค่า 2 แสนบาทสำหรับลูกค้า 3 ท่านแรกที่จองภายในเดือน มิ.ย.นี้ สำรองสิทธิ์ที่โทร. 029983733